Manuel Valls

Manuel Valls (natus die 13 Augusti 1962) est politicus Franciae.

Manuel Valls, nepos diurnarii Catalani Magí Valls, filius est Xaverii Valls artificis et Ludovicae Angelae Galfetti magistrae (architecti Helvetici Aurelii Galfetti sororis). Barcinone in urbe Hispaniae natus est sed in Francia educatus: "Filius sum," ait, "pictoris Hispani matrisque Italae Helveticae qui Franciam elegerunt propter pulchritudinem, magnitudinem, dulcedinem.""Je suis le fils d'un artiste peintre espagnol et d'une mère suisse italienne qui ont choisi la France pour sa beauté, pour sa grandeur, pour sa douceur" (M. Valls apud Matthieu Hoffstetter, "La famille suisse de Manuel Valls" in Bilan (1 Aprilis 2014)

Annum octodecimum agens, sectator iam Michaelis Rocard, sodalis factionis socialisticae factus est. Apud universitatem Parisiensem I historiae studuit. Annis 1988-1991 a consilio meruit iuxta ipsum Rocard qui eis annis primus minister erat. Ab anno 2001 magister urbi Evriae fuit usque in 2012, quo anno minister rerum internarum selectus est, praeside Francisco Hollande. Die 31 Martii 2014 primus minister promotus est, succcessor Ioanni Marco Ayrault. Quod munus die 6 Decembris 2016 renuntiavit ut candidaturam suam ad officium praesidis proposuerit.

Manuel Valls e prima uxore Natalia Soulié quattuor filios genuit. A qua divortio separatus die 1 Iulii 2010 violinae psaltricem Annam Gravoin in matrimonium duxit.

 Notae 

 Bibliographia 
 "Manuel Valls, l'ombre de la MNEF et les coulisses du PS" in Mediapart (17 Septembris 2014)
 "Manuel Valls stands down to join battle for French presidency" in The Guardian (5 Decembris 2016)
 "Royal, Montebourg, Hamon... l'équation risquée de Manuel Valls" in Le Monde (2 Aprilis 2014)
 "Nos portraits des 14 secrétaires d'Etat" in Le Monde (9 Aprilis 2014)

Nexus externi

 Emmanuelis Valls pagina interretialis apud Conventum Nationalem
 Biographia apud ministerium rerum internarum 

Categoria:Primi ministri Franciae
Categoria:Nati 1962
Categoria:Homines vivi
Categoria:Praefecti communibus Francicis
Categoria:Incolae Cataloniae